
SALASPILS NOVADA PAŠVALDĪBA
Reģ.Nr.90000024008, Līvzemes iela 8, Salaspils, Salaspils novads, LV-2169, tālr. 67981010
e-pasts: dome@salaspils.lv, www.salaspils.lv

TEHNISKĀ SPECIFIKĀCIJA
Iepirkumam “Apgaismojuma projektēšana, autoruzraudzība un izbūve Sila un Dzērveņu ielās, Salaspilī, Salaspils novadā” (ar 26.03.2026.grozījumiem) IZSLĒGTAS Vaivariņu un Brūkleņu ielas. 

	Pasūtītājs:
	Salaspils novada pašvaldība, reģistrācijas Nr. 90000024008, Līvzemes iela 8, Salaspils

	Izpildītājs:
	Pretendents, kas sniedz piedāvājumu iepirkumā.

	Objekti:
	Sila un Dzērveņu iela Salaspilī (ar 26.03.2026.grozījumiem)


	Mērķis:
	Veikt ielu apgaismojuma būvniecības ieceres dokumentācijas izstrādi, autoruzraudzību un būvdarbus saskaņā ar spēkā esošajiem normatīvajiem aktiem.



Tehniskās specifikācijas sastāvs:
1. Vispārīga informācija 
2. Projektēšanas uzdevums
3. Autoruzraudzības uzdevums
4. Būvdarbu uzdevums

1. VISPĀRĪGA INFORMĀCIJA 

	1.1.
	Darba uzdevums Līgumā noteiktajos termiņos un kvalitātē, atbilstoši Pasūtītāja un normatīvo aktu prasībām veikt ielu apgaismojuma būvniecības ieceres izstrādi, autoruzraudzību un izbūvi

	1.2.
	Darba termiņi:
1.2.1. Būvniecības ieceres dokumentācijas izstrādes laiks līdz 3 (trīs) mēneši jāparedz būvniecības dokumentācijas izstrādi saskaņošanu  ar Pasūtītāju un iesniegšanu Būvvaldē, un saņemot atzīmi par projektēšanas nosacījumu izpildi;
1.2.2. Būvniecības ilgums ne vairāk kā 4 mēneši – no būvniecības ieceres  akceptēšanas Būvvaldē līdz objekta nodošanai ekspluatācijā.
1.2.3. Autoruzraudzība veicama visā Būvdarbu veikšanas laikā līdz Objekta nodošanai ekspluatācijā.
1.2.4. Garantijas termiņš – ne mazāks par 5 gadiem no Objekta nodošanas ekspluatācijā

	1.3.
	Objektu apskate: Lai varētu sagatavot pēc iespējas kvalitatīvāku piedāvājumu, Pretendentam ir iespēja veikt Objektu apskati.

	1.4.
	Izpildītājam jāņem vērā, sagatavojot piedāvājumu:
1.4.1. Izpildītājam finanšu piedāvājumā jāparedz visi Objektu izbūvei nepieciešamie resursi – projektēšanas darbi, būvdarbi, to vadība, sagatavošanās darbi, organizēšana, būvizstrādājumi, aprīkojums (t.sk. informācijas zīmes), materiālu, iekārtu un aprīkojuma piegāde, uzstādīšana, pieslēgšana, ieregulēšana, uzmērīšana, palaišana darbībā, Būves vietas apsargāšana, sakārtošana un Būves nodošana ekspluatācijā normatīvajos aktos noteiktajā kārtībā, izpilddokumentācijas nodošana Pasūtītājam, tostarp arī būvizstrādājumu atbilstību apliecinošas dokumentācijas un citas dokumentācijas sagatavošana, un citas darbības, kas izriet no Līguma arī tad, ja tās tieši nav norādīti Tehniskajā specifikācijā, bet tie izriet no Būvdarbu tehnoloģijas, procesa jēgas un būtības, un ir saprātīgi un pamatoti nepieciešami un izsecināmi Darbu pilnīgai izpildei iepirkumā paredzētajā apjomā, kvalitātē un termiņā.
1.4.2. Izpildītājs kā profesionāls un pieredzējis būvkomersants pirms Līguma parakstīšanas ir rūpīgi iepazinies ar Objektiem, tā atrašanās vietu un apkārtni, ir izpētījis visas nepieciešamās piekļuves iespējas un iespējas izveidot nepieciešamos pagaidu pieslēgumus, novērtējis nepieciešamos pasākumus, lai ierobežotu traucējumus apkārtējiem īpašumiem un personām, izvērtējis visus citus apstākļus, kas var ietekmēt Darbu veikšanas procesu, kā arī izvērtējis visus Līguma noteikumus, un apliecina, ka Līgumcena, kura, Pusēm vienojoties, ir noteikta Līgumā, ir pietiekama, pilnīga, adekvāta un tirgus cenām atbilstoša atlīdzība par visu saskaņā ar Līgumu veicamo Darbu izpildi un visu citu Izpildītāja pienākumu izpildi, kas ietver sevī gan visus izdevumus, kas Izpildītājam sakarā ar to var rasties, gan visu peļņu, un Izpildītājs uzņemas atbildību par jebkādām veicamo piegāžu un izpildāmo darbu un citu pienākumu apjomu un izmaksu novērtēšanas kļūdām vai nepilnībām, kuras Izpildītājs varētu būt pieļāvis.
1.4.3. Darbi ir jāveic, ievērojot Iepirkuma nolikumu un Izpildītāja Iepirkumā iesniegto piedāvājumu un Tehnisko specifikāciju, saskaņā ar apstiprināto Būvniecības ieceres dokumentāciju (pēc Būvvaldes veiktās atzīmes izdarīšanas par projektēšanas nosacījumu izpildi), būvnormatīviem, Līguma noteikumiem un Pasūtītāja vai Būvuzrauga norādījumiem, ciktāl šādi norādījumi neizmaina Līguma, spēkā esošo normatīvo aktu nosacījumus, Līguma summu, Darbu apjomus vai Darbu izpildes termiņus.
1.4.4. Visiem piedāvājumā iekļautajiem un būvniecībā izmantotajiem materiāliem un uzstādītajām iekārtām jābūt jauniem, nelietotiem un jāatbilst Latvijas standartiem un Eiropas Savienības dalībvalstu nacionāliem standartiem.
1.4.5. Izpildītājs nodrošina vismaz minimālo prasību izpildi resursu taupošiem un energoefektīviem apgaismojuma risinājumiem ievērojot “Zaļā publiskā iepirkuma” prasības atbilstoši Ministru kabineta 20.06.2017. noteikumu Nr.353 “Prasības zaļajam publiskajam iepirkumam un to piemērošanas kārtība” 1. pielikuma 7. punkta minimālajām obligātajām prasībām projektam un būvdarbiem, ņemot vērā Iepirkuma dokumentācijas tvērumu.
1.4.6. Pasūtītāja darbinieki, darba pienākumu pildīšanas ietvaros, nav uzskatāmi par sertificētiem būvspeciālistiem. Pasūtītāja darbinieka parakstam ir vispārējs raksturs un tas nenodrošina nekādu īpašu pārbaudi vai atbilstību un neatbrīvo Izpildītāju no darbu izpildes atbilstoši Līgumam, Tehniskajai specifikācijai, spēkā esošajiem saistošajiem normatīviem aktiem, materiālu ražotāju norādījumiem, standartiem u.c. parametriem, kas nosaka Darbu apjomu, būvizstrādājuma kvalitāti, ietekmē darbu izpildes starptermiņus, termiņus un garantijas nosacījumus.

	1.6.
	Ievērot spēkā esošos normatīvos aktus, tai skaitā:
Būvniecības likums;
Aizsargjoslu likums;
Ministru kabineta 2014.gada 19.augusta noteikumi Nr.500 “Vispārīgie būvnoteikumi”;
Ministru kabineta 2017. gada 6. jūnija noteikumi Nr. 253 “Atsevišķu inženierbūvju būvnoteikumi”;
Ministru kabineta 2018. gada 28. augusta noteikumi Nr. 545 "Noteikumi par Latvijas būvnormatīvu LBN 202-18 "Būvniecības ieceres dokumentācijas noformēšana"";
Ministru kabineta 2017.gada 3.maija noteikumi Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”;
Ministru kabineta 2017. gada 20. jūnija noteikumi Nr. 353 “Prasības zaļajam publiskajam iepirkumam un to piemērošanas kārtība”;
Saistošie noteikumi Nr.18/2013 “Salaspils novada teritorijas izmantošanas un apbūves noteikumi”;




2. PROJEKTĒŠANAS UZDEVUMS

	2.1.
	Uzdevums: veikt ielu apgaismojuma tīklu projektēšanu Objektos saskaņā ar spēkā esošajiem normatīvajiem aktiem

	2.2.
	Objekti: Sila un Dzērveņu iela (ar 26.03.2026.grozījumiem)

	2.3.
	Zemes gabala kadastra Nr. un Zemes gabala platība: 
Sila iela – 80110030122, 0,95 ha (ar 26.03.2026.grozījumiem)
Dzērveņu – 80110030120, 0,87 ha (ar 26.03.2026.grozījumiem)
Pieslēgums pie Dienvidu ielas – 80110030116,
Pieslēgums pie Krasta ielas – 80110030117.

	2.4.
	Projektējamās būves dati:
2.4.1. Būves nosaukums: apgaismojuma tīkla jaunbūve
2.4.2. Būves grupa: 1. grupa
2.4.3. Būves veids: Inženierbūve (inženiertīkla pievads)
2.4.4. Būvniecības veids: jauna būvniecība
2.4.5. Būvniecības ieceres veids: Paskaidrojuma raksts

	2.5.
	Būvniecības ieceres dokumentāciju izstrādā, neparedzot būvdarbu kārtas.

	2.6.
	Pasūtītājs, pirms projektēšanas darbu uzsākšanas, pilnvaros Izpildītāju Pasūtītāja vārdā iesniegt, saņemt, kā arī kārtot visas nepieciešamās formalitātes būvvaldē un citās institūcijās (tai skaitā Tehnisko noteikumu izdevējiem), saistībā ar būvprojekta izstrādei nepieciešamo dokumentāciju.

	2.7.
	Projektēšanas robežas: Ielu sarkano līniju robežās.

	2.8.
	Prasības apgaismojumam:
2.8.1. Ielu apgaismojumam paredzēt jaunu apgaismes vadības skapi, kuru var pieslēgt pie transformatora T-3692, kas atrodas uz zemesgabala ar kadastra Nr. 80110030117 (blakus Biologu iela 35, Salaspils).  Pieslēguma projektēšana ietverama darbu apjomos. Savukārt būvdarbu izmaksas nav iekļaujamas darbu apjomos. (ar 26.03.2026.grozījumiem).
2.8.2. Vajadzības gadījumā paredzēt transformatora jaudas palielināšanu pie AS “Sadales tīkli”.
2.8.3. Paredzēt izbūvēt atsevišķas ielu apgaismojuma līnijas.
2.8.4. Ielu apgaismojumu projektēt uz cinkotiem metāla balstiem, uz betona pamatnes. Konsoles nepieciešamību, gaismekļu jaudu un attālumu starp tiem noteikt projektējot ar DIALux, vai līdzīgu programmu. 
2.8.5. Minētajās ielās projektēt M6 apgaismojuma klasi.
2.8.6. Apgaismojuma intensitāti projektēt atbilstoši prasībām ielās mazstāvu dzīvojamajā apbūvē.
2.8.7. Aizsargautomātu skaitu, lielumu, kabeļa tipu un šķērsgriezumu aprēķināt projektējot. Kabeļus paredzēt ievietot aizsargčaulās visā to garumā, virs tā izvietojot signāl lentu.
2.8.8. Apgaismojuma ieslēgšanu paredzēt gan ar krēslas/gaismas slēdzi gan manuāli.
2.8.9. Ārpus Projektēšanas robežām, saglabāt esošos ielu apgaismojuma tīklus, vajadzības gadījumā veicot lokālus tīkla uzlabojumus/izmaiņas. 
2.8.10. Apgaismojums – Gaismekļus izvēlēties samērojot kvalitāti un ekonomisku cenu līmeni.
2.8.11. Laternu izvietojums ielu pieslēgumos – gar brauktuvi plānojams atbilstoši normatīvu prasībām (veicot izgaismojuma aprēķinu), pielietojot ekonomiskus LED gaismekļu risinājumus.
2.8.12. Nav pieļaujama sadales skapju izvietošana vizuāli nozīmīgās vietās. Izvietojumu saskaņot ar ainavu arhitektu.
2.8.13.Izvēlētajos gaismekļos jāparedz programmējams barošanas bloks ar izejas strāvas programmēšanas funkciju; Vadības protokoli DALI; barošanas blokam jānodrošina astroloģiskā dimmēšana ar pasūtītāja saskaņotu dimmēšanas profilu (gaismekļiem jābūt tādiem, lai tos varētu pieslēgt pie attāli vadāmām sistēmām).
2.8.14. Apgaismojuma vadības skapī apgaismojuma vadīšanu paredzēt ar C-BOX palīdzību.
2.8.15. Būvniecības ieceres dokumentācijā jābūt ietvertam apgaismojuma aprēķinam un shēmai.
2.8.16. Ielu apgaismojuma līnijas projektēt un izbūvēt tā, lai varētu pieslēgt apgaismojuma līnijas no Vaivariņu un Brūkleņu ielām Salaspilī, kuras projektēs un izbūvēs cita projekta ietvaros. (ar 26.03.2026.grozījumiem)

	2.9.
	Labiekārtojums un apstādījumi:
2.9.1. Būvniecības ieceres dokumentācijā uzrādīt apzaļumoto un ar cietu segumu klāto teritorijas robežas un apjomus, kas pēc rakšanas un inženierkomunikāciju būvdarbu pabeigšanas jāatjauno.
2.9.2. Ja trasē ir vērtīgi saglabājami koki, paredzēt stumbru aizsardzību iestādītajiem kokiem, izmantojot speciālos PVC elementus vai analogus.
2.9.3. Nepieciešamības gadījumā, Būvniecības ieceres dokumentācijā iekļaut prasības saglabājamo koku aizsardzībai būvdarbu laikā DOP iekļaut detalizētas prasības, nosacījumus, shēmas. Atbilstoši visus risinājumus iekļaut darbu un materiālu apjomos.

	2.10.
	Iesniedzamie varianti apgaismojumam:
Pirms Būvniecības ieceres dokumentācijas pilnīgas izstrādes Pasūtītājam piedāvā variantus par iespējamo apgaismojuma variantiem, laternu modeļiem (gaismekļiem vajadzētu būt vizuāli līdzīgiem jau esošiem uzstādītajiem gaismekļiem Biologu ielā) un automatizāciju (energoefektīvs apgaismojums) un tos prezentē Salaspils novada pašvaldības Tehniskajā daļā.

	2.11.
	Materiāli:
2.11.1. Būvniecība ieceres skaidrojošajos aprakstos un materiālu specifikācijās jānorāda tādus paredzamo būvizstrādājumu tehniskos parametrus, lai Izpildītājs kā analogu varētu izvēlēties citu, līdzvērtīgu izstrādājumu. Būvniecības ieceres izstrādē izvēlēties tādus būvmateriālus, aprīkojumu un tehniku, kuru iegādei var izvēlēties vismaz divus šo priekšmetu ražotājus. Pasūtītājam ir tiesības jebkurā Būvniecības ieceres izstrādes laikā pieprasīt Izstrādātājam pierādījumus materiālu ražotāju konkurences esamībai un pretējā gadījumā uzdot Izstrādātājam pārstrādāt Būvniecības ieceres tehniskos risinājumus.
2.11.2. Būvuzņēmējam izstrādājot Būvniecības ieceres dokumentāciju(t.sk. būvprojektu minimālā sastāvā), visi būvprojektā iekļautie risinājumi, to platības, aprīkojums - precizējams un saskaņojams ar pasūtītāju Būvniecības ieceres dokumentācijas izstrādes gaitā.

	2.12.
	Būvniecības ieceres dokumentācijas (Paskaidrojuma raksta) sastāvs:
2.12.1. Vispārīgā daļa:
2.12.1.1. Būvspeciālistu profesionālās civiltiesiskās atbildības apdrošināšanas polises un izziņu, kas apliecina apdrošināšanas esību attiecībā uz konkrēto objektu.
2.12.1.2.  Rīkojums, par nozīmētajiem speciālistiem.
2.12.1.3. Īpašumtiesību aplecinošos dokumentus.
2.12.1.4. Tehniskie vai īpašie noteikumi (pieprasa Izpildītājs)
2.12.1.5. Topogrāfisko plānu (izstrādā un saskaņo Izpildītājs) Ja nepieciešams, Inženierģeoloģiskās izpētes uzdevumu sastāda Projektētājs, saskaņo ar pasūtītāju.
2.12.2. Projekta sastāvs:
2.12.2.1. Dokumenti saskaņā ar Tehniskajiem vai īpašajiem noteikumiem.
2.12.2.2. Skaidrojošais apraksts par plānoto būvniecības ieceri, plānotās būvdarbu vietas fotofiksāciju, izvērtējumu, vai pieļaujama būves izmantošana būvdarbu laikā, un izmantošanas nosacījumi. Skaidrojošā aprakstā norādīta vispārīga informācija par būves tehniskajiem rādītājiem, būves galveno lietošanas veidu atbilstoši būvju klasifikācijai un vides pieejamības risinājumiem, kā arī par vides aizsardzības pasākumiem.
2.12.2.3. Grafiskie dokumenti ar inženierbūves vizuālo risinājumu. Raksturīgie griezumi ar komunikāciju šķērsojumiem, caurduru sākuma un pieņemšanas bedres (ja paredzēts).
2.12.2.4. Garenprofila rasējumu.
2.12.2.5. Novietojuma plānu, kurā norādīts inženierbūves novietojums zemes gabalā un tās ārējie izmēri, vizuāli uztveramā formā uz topogrāfiskā plāna.
2.12.2.6. Izcērtamie koki un krūmi, labiekārtojuma un apstādījumu plāns, ja to paredz projekta risinājumi.
2.12.2.7. Inženiertīklu aprēķini, sadaļņu shēmas.
2.12.2.8. Būvizstrādājumu un būvmateriālu specifikācijas.
2.12.3. Darbu organizēšanas projekts.
2.12.4. Ekonomiskā daļa:
2.12.4.1. Pasūtītāja finanšu līdzekļiem.
2.12.4..2. Iekārtu, konstrukciju un būvizstrādājumu kopsavilkums.
2.12.4.3. Būvdarbu apjoms.
2.12.4.4. Izmaksu aprēķins (tāme), izmaksu aprēķina lokālajā tāmē „Vispārīgie būvdarbi” iekļaut izmaksas informācijas stenda (būvtāfeles) uzstādīšanai, kā arī būvlaukuma ierīkošanas un uzturēšanas izmaksas. Izmaksu aprēķina koptāmē iekļaut visus pieskaitāmos un virsizdevumus. Izmaksu aprēķinu veikt atbilstoši LBN 501-17 “Būvizmaksu noteikšanas kārtība” 5. 6. 7. pielikumiem
2.12.5. Citi dokumenti atbilstoši vietējās pašvaldības teritorijas plānojumā vai detālplānojumā noteiktajam.
2.12.6. Būvniecības ieceres sastāvā obligāti jāiekļauj visas augstāk minētās daļas un sadaļas, bet var būt nepieciešams iekļaut papildus daļas un sadaļas pēc būvatļaujas ar projektēšanas nosacījumiem saņemšanas, projektēšanas gaitā atklātām prasībām, kā arī citu būvniecību regulējošo normatīvo aktu prasībām.
2.12.7. Būvniecības ieceres dokumentācija tiek izstrādāta apjomā, kas pietiekama, lai saņemtu atzīmi par ar projektēšanas un būvdarbu uzsākšanas nosacījumu izpildi

	2.13.
	Būvniecības ieceres dokumentācijas nodošana:
2.13.1. Izpildītājs nodrošina augstāk minēto darbu izpildes rezultātu (atzinumu, slēdzienu) saņemšanu, dokumentēšanu, iekļaušanu Būvniecības ieceres sastāvā un izmantošanu projektēšanas darbu izpildē.
2.13.2. Izpildītājs nodrošina saskaņošanas procesam nepieciešamo dokumentu vadību, nodošanu/iesniegšanu/augšupielādēšanu BIS sistēmā (saskaņā ar izsniegto pilnvarojumu), apstiprināšanu un nodošanu Pasūtītājam saskaņošanai.
2.13.3. Būvniecības ieceres dokumentāciju izstrādā elektroniski un pievieno būvniecības informācijas sistēmā (BIS). Izpildītājs nodrošina saskaņošanas procesam nepieciešamo dokumentu vadību, nodošanu/iesniegšanu/augšupielādēšanu BIS sistēmā (saskaņā ar izsniegto pilnvarojumu), apstiprināšanu un nodošanu Pasūtītājam saskaņošanai.
2.13.4. Izstrādātājs ir atbildīgs par būvniecības ieceres dokumentācijas apjoma un satura atbilstību Būvniecības likuma un normatīvo aktu prasībām, kā arī Pasūtītāja uzdevuma prasībām.
2.13.3. Būvniecības iecere uzskatāma par izstrādātu tikai pēc tam, kad veikta atzīme par projektēšanas nosacījumu izpildi.
2.13.4. Pasūtītājam nododamā būvniecības ieceres dokumentācija: 
2.13.4.1. elektroniskā veidā pdf, dwg, xls faila formātos;
2.13.4.2. BIS sistēmā.
2.13.4.3. 1 eksemplārs papīra formātā.

	2.14.
	Zaļā iepirkuma prasības:
2.14.1. Ievērot MK 2017. gada 20. jūnija noteikumus Nr. 353 “Prasības zaļajam publiskajam iepirkumam un to piemērošanas kārtība” (turpmāk – MKN Nr.353), kas paredz zaļo prasību piemērošanu būvdarbu iepirkumos no 2024. gada 1.janvāra.  
2.14.2. Gaismekļa efektivitāte, ne mazāka kā 138LM/W.

	2.15.
	Sanāksmes:
2.15.1. Izpildītājs nodrošina projektēšanas sapulču (gan klātienē, gan attālinātas - tiešsaistē) organizēšanu un protokolēšanu.
2.15.2. Sapulces tiek organizētas ne retāk kā 2 nedēļās vienu reizi (atsevišķi vienojoties ar Pasūtītāju sapulces iespējams organizēt retāk, bet ne mazāk kā 1 reizi mēnesī)








3. AUTORUZRAUDZĪBAS UZDEVUMS

	3.1.
	Uzdevums: veikt Autoruzraudzību saskaņā ar izstrādāto Būvniecības ieceres dokumentāciju Objektos būvdarbu laikā saskaņā ar spēkā esošajiem normatīvajiem aktiem

	3.2. 
	Izpildītājs:
3.2.1. iesniedz rīkojumu par autoruzraudzības veicēju un Būvspeciālistu profesionālās civiltiesiskās atbildības apdrošināšanas polises un izziņu, kas apliecina apdrošināšanas esību attiecībā uz konkrēto objektu;
3.2.2. nodrošina būvdarbu Autoruzraudzību atbilstoši Tehniskajai specifikācijai un saskaņā ar būvniecību reglamentējošiem normatīvajiem aktiem un noteikumiem, kontrolējot arī kvalitātes standartu un ražotāju noteikto iestrādes tehnoloģiju izpildi, dokumentējot apsekošanas rezultātus;
3.2.3. veic autouzrauga ierakstus BIS, nodrošina jaunu rasējumu redakciju izziņošanu, saskaņošanu ar būvniecības dalībniekiem, reģistrēšanu redakciju uzskaites lapā;
3.2.4. paraksta veikto darbu pieņemšanas aktus BIS sistēmā (ja to nosaka spēkā esošie normatīvie akti);
3.2.5. izstrādā skices un darbu rasējumus detalizētas būvdarbu saskaņošanas ar Pasūtītāju un būvuzraugu vajadzībām (DVP ietvarā);
3.2.6. Autoruzraudzības kārtībā gadījumos, ja tiek atklātas Būvniecības ieceres dokumentācijas neatbilstības līgumam vai kļūdas, bez papildus maksas novērš konstatētās Būvniecības ieceres dokumentācijas nepilnības, neatbilstības un kļūdas un izstrādā nepieciešamos papildus un vai izmaiņu rasējumus un veic nepieciešamo papildus detalizāciju un saskaņošanu Būvvaldē un institūcijas;
3.2.7. nekavējoties brīdina Pasūtītāju par problēmām vai neparedzētiem apstākļiem, iesniedz Pasūtītājam motivētu rakstisku pieprasījumu pārtraukt būvdarbus, ja konstatētas patvaļīgas atkāpes no Būvniecības ieceres dokumentācijas vai netiek ievērotas Latvijas būvnormatīvu prasības. Un savas profesionālas kompetences ietvarā brīdina Pasūtītāju par jebkādiem apstākļiem, kas esošās būvniecības rezultātā Pasūtītājam var kaitēt;
3.2.8. Autoruzraugs parakstot Būvizstrādājuma precizēšanas/aizvietošanas dokumentāciju, apliecina tā atbilstību būtiskajām tehniskajām prasībām.

	3.3.
	Izmaiņas:
3.3.1. Ja Autoruzraudzības laikā tiek veiktas izmaiņas akceptētajā Būvniecības iecerē Būvuzņēmēja pienākums ir nodrošināt, ka šīs izmaiņas ir saskaņotas ar Pasūtītāju un tehnisko noteikumu izdevēju iestādēm, ar būvvaldi u.c. institūcijām.
3.3.2. Izmaiņas un precizējumi Būvniecības ieceres dokumentācijā, kam par pamatu ir Pasūtītāja konstatētas un atzītas kļūdas Būvniecības ieceres dokumentācijā notiek Autoruzraudzības kārtībā.

	3.4. 
	Sanāksmes:
3.4.1. apmeklē būvdarbu sapulces, kas tiek organizētas ne retāk kā 1 reizi nedēļā.











4. BŪVDARBU UZDEVUMS

	4.1.
	Uzdevums: izbūvēt ielu apgaismojumu saskaņā ar izstrādāto būvniecības ieceres dokumentāciju Objektos saskaņā ar spēkā esošajiem normatīvajiem aktiem

	4.2. 
	Būvdarbu organizācija:
4.2.1. Būvdarbi organizējami un veicami saskaņā ar Būvniecības ieceri un tā sastāvā esošo darbu organizēšanas projektu, kā arī darbu veikšanas projektu.
4.2.2. Būvdarbu laikā Būvuzņēmējs nedrīkst pārtraukt satiksmi minētajās ielās.  Būvuzņēmējam jāplāno darbi tā, lai tie neietekmētu īpašniekus, inženiertīklu pārbūves laikā ( ja nepieciešams) un citos gadījumos.
4.2.3. Būvlaukumā izvietotās pagaidu ēkas un būves nav atļauts izmantot dzīvošanai, kā naktsmītnes.
4.2.4. Pasūtītājam, būvuzraugam, autoruzraugam ir tiesības brīvi pārvietoties un apmeklēt Būvobjektu jebkurā laikā, kad tiek veikti Būvdarbi. Būvuzņēmējam ir pienākums veikt saistošās instruktāžas, nodrošināt Būvobjekta piekļuves kartes, informēt par darba vides riskiem, izsniegt individuālos darba aizsardzības līdzekļus.

	4.3.
	Izpildītāja pienākumi:
3.5.1. 4.3.1. nodrošina nolikuma prasībām atbilstošus būvspeciālistus, iesniedz rīkojumu un Būvspeciālistu profesionālās civiltiesiskās atbildības apdrošināšanas polises un izziņu, kas apliecina apdrošināšanas esību attiecībā uz konkrēto objektu;
3.5.2. 4.3.2. pieņem Objektu būvdarbu veikšanai atbilstoši normatīvajiem aktiem, sastādot Būves vietas pieņemšanas – nodošanas aktu;
3.5.3. 4.3.3. veic būvdarbus atbilstoši Līgumam, Tehniskajai specifikācijai, saskaņotajai Būvniecības iecerei un spēkā esošajiem normatīvajiem aktiem;
4.3.4. Inženiertīklu atslēgšanas/pārslēgšanas darbus detalizēti saskaņot ar Pasūtītāju.
4.3.5. nodrošina labo būvdarbu praksi.
4.3.6. Izpildītājam ir jāveic Pasūtītāja, (un/vai nozīmēta personāla), apsaimniekotāja apmācība un instruktāža, iepazīstināšana ar ekspluatācijas instrukcijām.

	4.4. 
	Materiāli, to aizvietošana:
4.4.1. Visiem izmantotajiem būvizstrādājumiem jāatbilst 25.03.2024. MK noteikumiem Nr. 156 “Būvizstrādājumu tirgus uzraudzības kārtība”. Jebkura Būvizstrādājuma aizvietošana ar ekvivalentu Līguma izpildes laikā notiek tikai Līguma noteiktajos gadījumos.
4.4.2. Būvuzņēmējs nodrošina Būvizstrādājumu kvalitāti apliecinošu dokumentāciju un izbūvējamo Būvizstrādājumu atbilstību Būvniecības ieceres dokumentācijas:
4.4.2.1. ja Būvizstrādājumam ir saskaņotais standarts (saskaņā ar Eiropas Parlamenta un Padomes Regula (ES) Nr. 305/2011) un Tehniskajā specifikācijā nav citu papildus prasību pret Būvizstrādājumu, par būtiskajām prasībām tiek noteiktas un atzītas ekspluatācijas īpašību deklarācijā (EīD jeb DoP – declaration of performance) noteiktās deklarētās īpašības;
4.4.2.2. ja Būvizstrādājumam nav saskaņotā standarta (saskaņā ar Eiropas Parlamenta un Padomes Regula (ES) Nr.305/2011) un Tehniskajā specifikācijā nav citu papildus prasību pret Būvizstrādājumu, par būtiskajām prasībām tiek noteiktas un atzītas ražotāja izdotā tehnisko parametru lapā noteiktās, Būvizstrādājumam izvirzītās īpašības; 
4.4.2.3. ja Būvizstrādājuma daļas, vai Būvizstrādājums kopumā, Tehniskajā specifikācijā (t.sk Būvniecības ieceres dokumentācijā) nav īpaši izdalīts vai īpaši detalizētas tā daļas, ja nepieciešams, Būvuzņēmējs pirms tā ierīkošanas, precizē risinājumu, detalizējot Būvizstrādājuma daļas, tās saskaņo ar Pasūtītāju, Būvprojekta autoru un Būvuzraugu. Rezultātā precizētais un izbūvētais Būvizstrādājums, vai Būvizstrādājuma daļa nepasliktina Objekta kvalitātes, garantijas un ekspluatācijas perioda parametrus un/vai nepasliktina Objekta estētisko veidolu, kas saskaņots ar Pasūtītāju un būvvaldē.
4.4.3. Būvizstrādājuma precizēšana/izvietošanas dokumentu noformēšanu (t.sk. nepieciešamās tehniskās dokumentācijas izstrādi un kvalitāti apliecinošās dokumentācijas komplektāciju) nodrošina Būvuzņēmējs.
4.4.4. Būvuzraugs un Autoruzraugs parakstot Būvizstrādājuma precizēšanas/aizvietošanas dokumentāciju, apliecina tā atbilstību būtiskajām tehniskajām prasībām.
4.4.5. Būvizstrādājumu precizēšanas/aizvietošanas dokumentācija tiek parakstīta sekojošā secībā: Būvuzņēmējs, Autoruzraugs un/vai Projektētājs, Būvuzraugs un Pasūtītājs.

	4.5.
	Darbu nodošana:
4.5.1. Izpildītājs sagatavo iesniegumu Būvvaldei par objekta pieņemšanu ekspluatācijā, pēc tam, kad veikti visi attiecīgie ieraksti BIS sistēmā.
4.5.2. Izpildītājs sedz visas izmaksas, kas saistītas ar objekta nodošanu ekspluatācijā, tai skaitā Valsts zemes dienesta rēķinu apmaksu, ja nepieciešams.
4.5.3. Objektus nodod Pasūtītājam ar Objektu pieņemšanas – nodošanas aktiem.

	4.6.
	Garantijas laiks:
4.6.1. Izpildītājam Būvdarbu garantijas termiņš ir ne mazāk kā 60 (sešdesmit) mēneši no būves pieņemšanu ekspluatācijā parakstīšanas dienas, kas attiecas arī uz:
4.6.1.1. Būvuzņēmēja piegādātām un uzstādītām iekārtām, ja nepieciešams, Būvuzņēmējam nodrošinot papildus garantiju ražotāja noteiktajai, t.sk. paredzot nepieciešamos iekārtu elementu nomaiņas darbus garantijas laikā;
4.6.1.2. visiem Būvizstrādājumiem, neskatoties uz to uzstādīšanas periodu.

	4.7. 
	Sanāksmes:
4.7.1. apmeklē būvdarbu sapulces, kas tiek organizētas ne retāk kā 1 reizi nedēļā. Pusēm savstarpēji vienojoties var noteikt citu sapulču biežumu, bet ne retāk kā vienu reizi mēnesī.
4.7.2. Izpildītājs nodrošina projektēšanas sapulču (gan klātienē, gan attālinātas - tiešsaistē) organizēšanu un protokolēšanu.

